b'\n_START_ARTICLE_\nAnne s Kariba\n_START_SECTION_\nSadr\xc5\xbeaj\n_START_PARAGRAPH_\nPo\xc4\x8detkom 18. stolje\xc4\x87a Engleska ratna mornarica zarobljava francuskog kapetana Pierrea Francoisa LaRochella (Louis Jourdan) zajedno sa njegovom \xc5\xbeenom Molly (Debra Paget). Obe\xc4\x87avaju slobodu njemu i \xc5\xbeeni ako im pomogne o\xc4\x8distititi Karipsko more od dvojice zloglasnih pirata, Crnobradog (Thomas Gomez) i Providencea. Ukrcavaju LaRochella (koji glumi zarobljenika) na trgova\xc4\x8dki brod koji plovi za Englesku. Brod putem biva napadnut od piratskog broda Sheba Queen (Kraljica od Sabe), Providenceovog broda. Zapanjen, on otkriva da je kapetan Providence zapravo prekrasna \xc5\xbeena, Anne Providence (Jean Peters). On joj se predstavlja kao pirat zarobljen od Engleza kojeg su slali na su\xc4\x91enje u Englesku. Ona se zaljubljuje u njega i njih dvoje se upu\xc5\xa1taju u strastvenu vezu. Na otoku Tortuga oni susre\xc4\x87u Crnobradog no ovaj ne vjeruje LaRochellu i sumnja da je \xc5\xa1pijun. To se i potvr\xc4\x91uje kada ovaj bje\xc5\xbei sa otoka Englezima kako bi ih obavjestio gdje da napadnu pirate. No Englezi mu ne pu\xc5\xa1taju \xc5\xbeenu nego mu vra\xc4\x87aju brod sa zadatkom da gusari za Englesku protiv njoj neprijateljskih dr\xc5\xbeava._NEWLINE_Kada Anne otkriva tko je LaRochelle zapravo, \xc5\xbeele\xc4\x87i mu se osvetiti, otima njegovu \xc5\xbeenu kako bi ju prodala kao robinju. No ovu nitko ne kupuje ne \xc5\xbeele\xc4\x87i se mije\xc5\xa1ati u Anneinu osvetu. LaRochelle kre\xc4\x87e u potjeru za Sheba Queen \xc5\xbeele\xc4\x87i spasiti \xc5\xbeenu no vidjev\xc5\xa1i ju svezanu na palubi piratskog broda ne otvara vatru na njega dok pirati potapaju njegov brod. On biva zarobljen i osvetoljubiva Anne ostavlja njega i \xc5\xbeenu mu na pje\xc5\xa1\xc4\x8danom grebenu bez hrane i vode da umru. No njena ljubav prema LaRochellu je ja\xc4\x8da od mr\xc5\xbenje i ona se vra\xc4\x87a sljede\xc4\x87eg dana te im ostavlja \xc4\x8damac s namirnicama. Tada se pojavljuje Crnobradov brod Revenge (Osveta) i napada Sheeba Queen jer Crnobradi vjeruje da Anne \xc5\xa1tite\xc4\x87i LaRochella od pirata ugro\xc5\xbeava \xc4\x8ditavo Piratsko Bratstvo. \xc5\xbdele\xc4\x87i dati LaRochellu i njegovoj \xc5\xbeeni mogu\xc4\x87nost za spas Anne uzvra\xc4\x87a vatru i u borbi njen brod biva uni\xc5\xa1ten a ona pogiba trenutak prije nego \xc5\xa1to je Crnobradi, \xc5\xbeele\xc4\x87i ju po\xc5\xa1tedjeti, obustavio vatru. LaRochelle i Moly se spa\xc5\xa1avaju i time film zavr\xc5\xa1ava.'